Lola Lemos - Viquipèdia, l'enciclopèdia lliure\nBrea de Aragón (Espanya)\n6 d'agost de 2009(2009-08-06) (als 96 anys)\nNeix durant una gira teatral dels seus pares al si d'una estirp de còmics que es remunta al segle XVIII. Actriu de formació i presència fonamentalment escènica, debuta en el cinema el 1959 amb la pel·lícula Llegaron dos hombres (1959). La seva trajectòria posterior a la pantalla gran, tanmateix, no va ser especialment important, encara que va arribar a participar en el rodatge d'una trentena de títols, entre els quals poden esmentar-se:\nSor Citroën (1967), de Pedro Lazaga,\n¿Qué hacemos con los hijos? (1967), també amb Lazaga,\nCrónica de nueve meses (1967), de Mariano Ozores,\nZorrita Martínez (1975), de Vicente Escrivá,\nExtramuros (1985), de Miguel Picazo,\nCachito (1996), d'Enrique Urbizu.\nPerò, va ser a la televisió on va tenir més èxit. Present en televisió des dels anys seixanta, en espais com Historias para no dormir, Estudio 1 o Novela, la major popularitat tanmateix la va assolir en la seva última etapa professional, interpretant sempre un prototip de personatge d'àvia dolça i preocupada pels seus en sèries tan cèlebres en el seu moment com a Menudo es mi padre (1996-1998), interpretant la mare d'El Fary o Abierto 24 horas (2000-2001), donant vida al fantasma de la mare de Pilar Bardem.\nA finals del 2008, Lola Lemos va aparèixer al llibre 34 actores hablan de su oficio, signat per Arantxa Aguirre i José Luis López-Linares, en el qual es recullen testimonis d'actors sobre la seva trajectòria professional. En el mateix llibre, Aguirre destacava especialment el testimoni de Lola Lemos, el qual qualificava de commovedor en considerar que evidenciava que els actors estan enamorats del seu ofici.\nLa musa y el fénix (1935)\nLas viandas (2005)\nLos encuentros (1967)\nHora once (1968-1973)\nSi yo fuera rico (1974)\nCurro Jiménez (1976-1977)\n¡Ay, Señor, Señor!(1994-1995)\n↑ (castellà) La actriz Lola Lemos fallece en Madrid a los 96 años, Elmundo.es, 7 d'agost de 2009 (consulta: 7-8-09).\n↑ Obituaris del diari Avui pag. 22 de 24 d'agost de 2009\nObtingut de «https://ca.wikipedia.org/w/index.php?title=Lola_Lemos&oldid=22137592»\nLa pàgina va ser modificada per darrera vegada el 17 oct 2019 a les 16:02.


La Colla Vella descarrega a Sitges el primer dos de vuit amb folre de la temporada | EL PORTAL NOU\nHome Castells Tradició La Colla Vella descarrega a Sitges el primer dos de vuit amb folre de la temporada\nLa Colla Vella dels Xiquets de Valls ha descarregat, aquest diumenge, 22 d'abril, el seu primer dos de vuit amb folre de la temporada. Ha estat a Sitges, amb motiu de l'actuació de la Diada de Sant Jordi, que l'ha portat a compartir plaça amb els Castellers de Sants i els locals, Colla Jove de Castellers de Sitges. En primera ronda, i després dels sengles pilars de quatre caminant d'entrada a plaça, els d'Albert Martínez han completat un sòlid tres de vuit, el cinquè d'aquest any.\nHa estat en segona ronda quan els de la camisa rosada han optat pel dos de vuit amb folre, el primer que els del Portal Nou han portat a plaça aquesta temporada, i que han descarregat amb solvència, salvant una petita rebrincada abans del pas del pom de dalt. Just aquest diumenge s'han pogut veure, de la mà de la Vella de Valls i dels Castellers de Vilafranca, els primers dosos de vuit amb folre descarregats aquest 2018.\nEn tercera ronda, els vallencs han completat el sisè quatre de vuit d'enguany per donar pas al pilar de sis, que també han descarregat, i se suma als dos que ja havia aconseguit prèviament aquesta temporada. Amb tres pilars de cinc simultanis s'ha acomiadat de plaça, fins a la seva propera cita, que serà el 5 de maig per l'Homenatge als Xiquets l'Eramprunyà, a Gavà. A Sitges, els Castellers de Sants han descarregat el dos de set, el tres de vuit i el quatre de vuit. Els locals han fet el tres de set, el quatre de set i el cinc de sis. (Foto: Colla Vella dels Xiquets de Valls)


Dijous, 14 Març 2019 20:08\nLa presidenta de la Diputació de Lleida, Rosa Maria Perelló, ha efectuat aquest dijous una visita a la comarca del Pla d’Urgell durant la qual s’ha reunit amb el director general de Polítiques Ambientals i Medi Natural, Ferran Miralles, amb representants del Consell Comarcal, del Consell d’Alcaldes i del Consorci de l’Estany d’Ivars i Vila-sana, al qual ha dut a terme una visita.\nA la seu del Consell Comarcal, Perelló ha presidit la reunió del Consell General del Consorci de l’Estany d’Ivars i Vila-Sana, a la qual, a més de Miralles, també han assistit el president del Consell Comarcal del Pla d’Urgell, Joan Trull; la directora del Serveis Territorials a Lleida del Departament de Territori i Sostenibilitat de la Generalitat de Catalunya, Dolors Tella; l’alcaldessa d’Ivars d’Urgell, Montse Coma; l’alcalde de Vila-sana, Joan Sangrà; l’alcalde de Bellvís, Joan Talarn, i el vicerector de la UdL, Albert Sorribas.\nDijous, 14 Març 2019 14:37\nL’Urgell promociona les festes tradicionals entre els escolars de la comarca\nEl castell de Verdú va acollir aquesta setmana la presentació d’un catàleg d’activitats educatives sobre les festes tradicionals de la comarca de l’Urgell i que està dirigit als escolars de 3 a 12 anys. L’objectiu del projecte, que ha elaborat un grup de docents de la comarca vinculat amb l’associació cultural Guixanet, és que totes les escoles de la comarca treballin a classe les festes dels seus pobles veïns amb diferents activitats transversals.\nEl catàleg, que pot consultar-se en format digital, inclou un total de 17 propostes com poden ser el Carnaval d’Agramunt, la Festa del Bandoler de Castellserà, la Fira de l’Ametlla de Vilagrassa, el Ball de les Forques de Nalec, l’Aplec de Montalbà de Preixana i la Festa Major de Maig de Tàrrega, entre altres.\nEl president del consell comarcal, Salvador Bonjoch, va voler agrair públicament l’esforç dels professors perquè “es tracta d’una eina molt útil per donar a conèixer el nostre patrimoni immaterial als més petits”. Els docents que han participat estan vinculats amb l’associació cultural Guixanet i formen part d’un grup de treball del Servei Educatiu de l’Urgell reconegut pel departament d’Ensenyament de la Generalitat. La iniciativa compta amb el suport del consell comarcal i de la dissenyadora gràfica Marta Palou.\nAixí mateix, val a destacar que fa tres cursos que van començar a treballar en el projecte. Prèviament, van elaborar un catàleg d’activitats educatives i didàctiques per donar a conèixer els elements de la cultura popular de Tàrrega, que han anat treballant les escoles de la ciutat amb molt bona acollida entre els alumnes.\nDijous, 14 Març 2019 13:50\nMollerussa renova el Segell InfoParticipa\nL’alcalde de Mollerussa, Marc Solsona, ha recollit aquest dimecres vespre el Segell InfoParticipa a la Qualitat i la transparència de la comunicació pública local, un guardó que atorga la Universitat Autònoma de Barcelona (UAB) a partir de les avaluacions que realitza als webs municipals el Laboratori de Periodisme i Comunicació per a la Ciutadania Plural de la UAB (LPCCP). Mollerussa ha renovat el segell, que ja li va ser atorgat en les dues edicions anterior, després d’haver acomplert amb una puntuació del 94% els 52 indicadors establerts i amb l’exigència posada en l’actualització de la informació i en el fàcil accés per a la ciutadania així com també en el retiment de comptes amb motiu del final de mandat.\nDijous, 14 Març 2019 13:33


Philippe Coutinho ha rebut l’alta mèdica i ha estat inclòs en la convocatòria del Barça per visitar el sempre exigent Wanda Metropolitano. L’extrem brasiler, que es va lesionar durant el clàssic del Camp Nou, disputat a finals d’octubre, està en perfectes condicions de tornar a ajudar l’equip blaugrana. S’ha entrenat amb normalitat durant la darrera setmana i, per tant, tindrà opcions de jugar contra l’Atlètic de Madrid, sigui com a titular o des de la banqueta.\nD’altra banda, Sergio Busquets, Ansu Fati, Samuel Umtiti i Ronald Araujo han estat descartats per lesió, mentre que Matheus Fernandes no ha entrat a la llista, com és habitual, per decisió tècnica. Mingueza i Arnau Tenas seran els dos únics futbolistes amb fitxa del filial que viatjaran a Madrid.\nLa convocatòria del Barça per visitar l’Atlètic de Madrid\nTer Stegen, Dest, Piqué, Aleñá, Griezmann, Pjanic, Braithwaite, Messi, O. Dembélé, Riqui Puig, Neto, Coutinho, Lenglet, Pedri, Trincao, Jordi Alba, S. Roberto, F. De Jong, Junior, O. Mingueza i Arnau Tenas.


L’Acadèmia ha desgranat, en la sala Duc de Calàbria del Centre Cultural La Nau, a València, el programa d’activitats de l’Any Sant Vicent Ferrer, que coincidix amb el sis-cents aniversari de la seua mort. La celebració acadèmica i cívica comptarà amb dos exposicions generals i una tercera itinerant, a més d’actes institucionals en diferents municipis valencians. Igualment, hi haurà una ruta vicentina per la ciutat de València i un documental sobre la vida del sant en À Punt Mèdia.\nUn aspecte destacat de l’Any de Sant Vicent serà l’apartat de publicacions, tant les relacionades amb la seua biografia, en la qual destaquen Sant Vicent Ferrer: vida i llegenda d’un predicador, de Joan Francesc Mira, i Saint Vicent, del nord-americà Philip Daileader, com els sermonaris i els estudis sobre aspectes de la trajectòria humana, intel·lectual i religiosa del sant. També es publicarà una unitat didàctica i un còmic.\nFinalment, en la presentació, que ha comptat amb la participació dels acadèmics Honorat Ros i Albert Hauf i del professor de la Universitat de València Francisco Gimeno, s’ha ressaltat l’organització d’un congrés internacional que reunirà el mes d’octubre els majors especialistes sobre el sant valencià, i el cicle de conferències ‘Dijous de Sant Vicent’, que se celebrarà demà en La Nau.


Holiday home Engesøvej I Vejers Strand Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Engesøvej I\nTant si es tracta d'un viatge de plaer com si és de negocis, Holiday home Engesøvej I és una elecció d'allotjament magnífica quan visiten Vejers Strand. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday home Engesøvej I és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes.\nL'ambient de Holiday home Engesøvej I es reflexa en cada habitació. aire condicionat, calefacció, balcó/terrassa, aparell de televisió, TV satèl•lit/cable són només algunes de les comoditats a la vostra disposició. Les instal.lacions d'oci de l'hotel, que inclouen bany, sauna, solàrium, parc infantil estan dissenyades per escapar i relaxar-se. Sigui quin sigui el motiu del seu viatge, Holiday home Engesøvej I és una selecció idònia per a la vostra estada a Vejers Strand.


L'últim canvi d'hora - Diario de Mallorca\nL'últim canvi d'hora\nmònica álvaro 27.03.2017 | 02:45\nAquesta passada matinada, una primavera més, hem hagut d'avançar els nostres rellotges una hora. Comença així l'horari d'estiu en el que es farà de nit una hora més tard, passant a situar-nos en el GMT+2. Però com és això possible si el meridià de Greenwich passa per Castelló? No hauríem doncs d'estar en el GMT 0?\nAixí és, però la història és capritxosa. D'una banda, Franco ens va canviar de fus horari en 1940 per anar a l'hora del seu apreciat Hitler –en un principi això anava a ser temporal, però encara estem esperant tornar al fus que ens correspon, el de Gran Bretanya i Portugal–. D'altra banda, amb la primera crisi del petroli, al 1974, alguns països decidiren avançar els rellotges per aprofitar millor la llum del sol i així consumir menys electricitat. Així, férem dos canvis d'hora cada any, tenint els coneguts horaris d'estiu i hivern. Actualment, ho fem en compliment de la Directiva Europea que regeix el denominat canvi d'hora i que afecta tota la UE.\nEls experts, però, apunten a què avui en dia pràcticament no s'aprecia l'estalvi, ja que l'energia no només es fa servir per a il·luminar, sinó en gran quantitat d'aparells que tenim encesos a totes hores. La pròpia Angela Merkel, que alguna cosa té a veure amb directives europees, ja proposava en el seu darrer programa electoral la supressió de l'horari d'estiu per l'escassa efectivitat de la mesura d' avui en dia.\nA qui sí ens afecta el canvi d'hora és a totes i tots nosaltres, especialment als nostres majors i els nostres menuts. Els nostres ritmes circadiaris tarden a adaptar-se i això ens afecta físicament, no només amb el conegut jet-lag, que provoca cansament i estrés, sinó que s'han estudiat també trastorns digestius i inclús un augment d'un 5% en el nombre d'infarts de miocardi en els dies posteriors al canvi d'hora. Per tant, el canvi d'hora dóna més maldecaps que altra cosa.\nI més encara quan segons les dades de l'Institut per a la Diversificació i Estalvi d'Energia, es calcula que estalviem uns 6 ? per llar. Si de veritat volem estalviar energia hi ha moltes mesures més eficients que no perjudiquen la salut.\nEn qualsevol cas, el desfasament horari que tenim a Espanya –anem dues hores per darrere de la resta del món en despertar-nos, anar al treball, dinar o dormir–, no es deu només a la geografia o l'estalvi energètic, sinó a les costums que s'han anat incorporant amb el temps. I així, hem arribat a tindre uns horaris molt poc racionals que ens fan tindre menys salut, menys benestar, menys equitat entre dones i homes, i entre diferents estrats socials, i menys conciliació –tant familiar, com personal–.\nHi ha molt a parlar i, sobre tot, molt a escoltar. Des de Compromís ja vam proposar fer un estudi sobre els usos del temps en àmbits com el treball, l'educació, el comerç, l'administració, així com la cultura, l'oci o la participació, a més d'una campanya institucional d'informació i sensibilització sobre usos racionals del temps.\nAixí mateix, som partidaris d'engegar mesures com els horaris flexibles d'entrada i sortida del treball, compactar la jornada laboral per sortir abans de la feina i fomentar la productivitat i, per què no, de reduir i avançar, en la mesura del possible, les hores de menjar si així aconseguim arribar abans a casa i estar amb els nostres o fer qualsevol altre tipus d'activitat.\nTenim molt de camí per davant, i suprimir els canvis d'hora d'hivern i estiu podria ser el primer pas important per impulsar la racionalització dels horaris.


La demarcació de Tarragona perd més de 1.300 autònoms durant 2012\nTarragona és la segona demarcació que perd més treballadors autònoms de tot Catalunya. Durant el 2012, s'han reduït en 1.322, segons un informe de la UGT. Pel que fa a Catalunya, ha tancat el 2012 amb 10.649 baixes netes, cosa que representa un descens del 2% respecte el el 2011. Barcelona i Tarragona són les demarcacions que perden més autònoms ( 7.442 i 1322), tot seguit de Lleida (984) i Girona (901). Des de 2008, a Catalunya han desaparegut 76.505 autònoms, un 12,83% del total del col•lectiu.\nLa pèrdua d'autònoms catalans suposa el 22, 6% del total espanyol. L'Estat espanyol tanca el 2012 amb una pèrdua de 47.017 treballadors per compte propi. La construcció és el sector més afectat, amb 32.607 menys, i de fet, set de cada deu autònoms perduts el 2012 pertanyien aquesta branca professional. El segueixen els sectors de la indústria (6.973) i de l'agricultura (5.556).\nSegons UGT, els principals factors que han contribuït a la destrucció de treball autònom són l'eliminació de programes per a la creació i foment de l'autoocupació, la manca de finançament per a projectes empresarials, l'elevada ràtio de morositat de l'Administració i entre empreses, l'excés de burocràcia i la manca d'agilitat en la creació d'empreses.


Els alumnes estudien en mòduls prefabricats des de fa dotze anys\nImatge d'uns mòduls prefabricats de l'escola Bernardí Tolrà de Vila-rodona AJUNTAMENT DE VILA-RODONA\nDimecres, 03 Juny 2020 00:14\nL'Ajuntament de Vila-rodona ha aconseguit el compromís del Departament d'Educació de la Generalitat per a desencallar el projecte constructiu de la nova escola, segons informa el consistori. Els alumnes d'infantil i primària fa dotze anys que estudien en mòduls prefabricats i, finalment, el Govern atendrà la demanda del consistori i de la comunitat educativa, que fa anys que reclamen un nou centre educatiu ben equipat. El govern municipal i Educació han signat un conveni de col·laboració per tal de fer efectiu el projecte amb la màxima celeritat possible. La nova escola Bernardí Toldrà, que en l'actualitat acull 130 alumnes, tindrà un cost d'uns 3,5 MEUR.\nTot i que l'anterior govern municipal havia reservat uns terrenys als Horts d'en Boada, l'alcalde, Ramon M. Bricollé, expressa que el nou centre educatiu es construirà on ja hi havia l'anterior i on ara hi ha els mòduls prefabricats, per qüestions "emocionals". L'any 1980, recorda l'alcalde, moltes famílies del municipi es van involucrar en el projecte de l'escola que, finalment, es va haver d'enderrocar perquè presentava deficiències constructives.\nEl conveni, que estableix un marc de col·laboració entre les dues administracions públiques, especifica que l'Ajuntament s'involucrarà directament amb el projecte. El pressupost aproximat de construcció suma 3,5 MEUR i es preveu que el consistori n'assumeixi una part -300.000 euros. De moment, l'administració local ja ha assumit els costos dels informes tècnics que es van elaborar fa prop de dos anys.\nL'escola Bernardí Tolrà té 130 alumnes d'infantil i primària i, tot i que es garanteix la qualitat educativa del centre, Bricollé assenyala que "les classes no es poden portar a terme amb total normalitat per les males condicions de les instal·lacions". Un cop el Govern hi doni llum verda, ja es podrà començar amb el procés de licitació. L'alcalde confia que l'escola es pugui inaugurar abans que s'acabi aquesta legislatura.


Trallem sobre Outlast 2: anàlisi del joc de Red Barrels Games. ⋆ 3Dnassos\njuny 26th, 2017 Jimmy Bravo 3Dnassos, Trallades 0 comments\nVivim acomodats en un món on tot és relativament fàcil a primer cop d’ull. Mantenim la càrrega de les nostres existències, més o menys cadascú a la seva manera. De casa al treball, del treball a casa, i un parèntesi, del qual encara alguns en gaudim, i que anomenem cap de setmana. En ell generalment hi concentrem tot allò que la rutina no ens deixa fer durant les nostres atabalades vides. Vides de les quals alguns han començat a dir, que de forma col·lectiva han començat a marxar cap a una mena de món prefabricat, on la llet ve del tetrabric, els pollastres naixen amb un pal al cul i sense plomes, o els calamars es dibuixen en forma de cercle i arrebossats. A poc a poc, anem marxant, d’un món cap a un altre, on cada cop ens ho anem procurant tot per a fer-ho més fàcil, creant necessitats que fa 10 anys no teníem, i vist això… qui no ha somiat mai en marxar a l’aventura per a per exemple fer d’investigador?\nAixò mateix imagino devia pensar el protagonista del títol del qual ens toca parlar avui, Outlast 2. Un joc de notable, si el que volem és viure un videojoc molt proper al que seria un túnel del terror interactiu. Però si el que volem és cercar modes d’interacció o llibertat de moviment, segurament a Outlast 2 ens sentirem força encotillats, fet que pot contribuir encara més a la sensació d’angoixa i indefensió que el joc transmet d’allò més bé, però cal que us advertim, massa sovint al joc se li veuen les costures.\nRed Barrel Games ens porta de nou a un món fosc, i aterridor, on encarnarem a un personatge -novament masculí-, que es veurà sense voler-ho, en un merder del qual no en sortirem sense prendre mal de debò. Per als que estigueu ja avesats a la saga, sabreu que l’estudi gaudeix amb escenes de crueltat extrema, que fan que jugar pugui arribar a ser un malson, del que voldrem escapolir-nos deixant la partida per a la setmana vinent. Aquest cop les víctimes seran un matrimoni americà, que es dirigeix en helicòpter a algun lloc perdut d’Arizona on han mort a la Jane Joe, una dona embarassada, en unes circumstàncies que haurem d’investigar. El nostre càmera de torn, en Blake Langermann, és l’encarregat de filmar, mentre la Lynn, la seva muller, serà qui liderarà i documentarà l’expedició. L’Helicòpter s’estavella de sobte mentre la parella enraona, i apareixem sols i estabornits, en un paratge fosc. El que queda de l’helicòpter està en flames, la dona del protagonista desapareguda, i al pilot l’han escorxat i crucificat. El joc comença fort, sense preavís de cap a un malson, si sou dels que gaudiu davant d’una estona de terror i angoixa, engegueu la càmera, comencem amb l’anàlisi d’Outlast 2:\nRed Barrels Games s’assegura de segrestar la nostra fugida -¿doncs qui es quedaria després del panorama descrit al paràgraf anterior?-, fent desaparèixer la dona del protagonista, a qui haurem d’intentar trobar durant tota l’agonia que Outlast 2 pot arribar a suposar. A més, arribem a un poblat on una secta està duent a terme una caça de bruixes, i arribem en el millor moment, doncs tot s’ha desbocat i sentim l’amenaça imminent de què quelcom molt greu, està a punt de passar. I sota aquests dos elements, lligats a les múltiples notes que anirem trobant desades -o descuidades- arreu del mapejat, anirem avançant a través d’una escenografia coberta de cadàvers, budells plens de mosques, tètriques esglésies, i paratges que despertaran la millor de les basardes. Tot dins d’un poble que esquitxa les seves cases -de fusta típiques de l’oest Americà-, entre muntanyes de boscos ombrívols i infranquejables. Una altra part molt important del joc, que també transitarem -i segurament és la més interessant del títol-, són una mena de records en els quals apareixem en un institut catòlic de secundària, on sembla que han passat fets bastant foscos, i que a mesura que anem aprofundint en ells anirem esbrinant què va passar, i quina relació tenen amb l’embolat en què es troba el nostre protagonista.\nUn cop descrit el panorama, sapigueu que ben aviat coneixerem per imatges penjades a les parets de cases sovint buides, al pare de tota aquesta orquestra funerària, el senyor Papa Knoth – sóc l’únic que troba que s’hi assembla molt a una versió desmillorada de en Gabe Newells?-. Aquest despietat líder sectari ens anirà deixant clar de què és capaç de fer, conjuntament amb la seva colla de torturats mentals, durant tota la partida. Al joc hi veurem el que la Psiquiatra francesa Marie-France Hirigoyen anomena les formes de captació d’adeptes per part d’un líder sectari, o gurú, si fem servir les seves pròpies paraules. Aquest procés passa primer per la seducció, que potser és la menys explicita del títol doncs arribem quan tot plegat ja està en funcionament, tot i que l’excusa inicial del joc podria haver anat per altres camins no tan suats -parella que se’n va de cap de setmana a fer ioga, un d’ells no vol tornar, però tot s’acaba anant a la merda igualment…-, sí que deixa entreveure que aquesta seducció funciona a través de la promesa de la salvació de la mateixa ànima, i caldrà per tant de forma inevitable, executar les propostes que va elaborant el Sr. Knoth. El segon factor del qual parla la senyora Marie-France és de l’aïllament, i aquest és ben present durant tot el joc, no només per les condicions d’aïllament geogràfic en les quals viuen els vilatans d’aquest escorxador, sinó també pel conjunt de creences que anem trobant descrites en textos, que afavoreixen conjuntament amb els fets que anem enregistrant amb la nostra càmera, la por palpable a parlar -i organitzar-se- entre vilatans. El darrer punt i el més important, doncs al meu entendre és el motor de la secta, la culpabilització. Aquesta funciona a través de tota la cosmovisió del grup, i alliberar-se de la mateixa -aquí és on el joc dóna un gir pervers, que ens fa aterrar de ple a la crítica que Red Barrels Games fa a l’església catòlica-, és el motiu que empeny als personatges del videojoc a fer sacrificis humans una vegada darrere de l’altre.\nRespecte a les mecàniques del joc hem de dir que funcionen, tot i que són fàcilment criticables. Seguim jugant amb la proposta de jugador indefens que amb la càmera a la mà anirà enregistrant el terror al qual es veu sotmès, però es troba a faltar poder tenir reaccions que com a humans tenim, però massa sovint veiem que el joc ens les esbiaixa. Per exemple, una part important del joc són les persecucions, i aquestes a vegades queden en carrerons sense sortida on veurem que el nostre personatge acaba sent esbudellat sense tenir opció de defensar-nos. En aquest sentit trobarem múltiples objectes que identificarem com a útils però que el joc no ens deixa agafar -com pals o estris punxants-, finestres i portes que no s’obren sense una raó aparent -de pes-, o paisatges que tot i que visualment són accessibles el joc no ens deixarà travessar, de la mateixa manera balles que podríem saltar aixecant la cama amb facilitat, però que no ens serà possible poder-les superar tampoc. És aquest, sense dubtes, el punt feble d’aquest videojoc que brilla amb un apartat audiovisual impecable però que no acaba d’entendre, que com a jugadors en un moment de pànic voldríem que el nostre personatge li partís un pal al cap del nostre botxí, però que en canvi acabem veient com ens assassina mentre intentem agafar un objecte del terra sense aconseguir-ho -poca broma… em va passar les primeres hores de joc vàries vegades-. Els puzles que el joc planteja són també força senzills, sent per a la majoria dels casos necessari trobar un objecte que cal inserir com a ítem al “slot” de torn, per a poder continuar. De la mateixa manera només hi ha un camí a seguir, fet que ens transmet la sensació d’estar davant d’un túnel del terror en què massa sovint només caldrà empènyer la palanca del control endavant, i el personatge de forma automàtica liderarà el camí arribant inclòs a evitar obstacles sense que hàgim de moure ni un dit…\nRed Barrel Games ens porta la seqüela del primer Outlast. Un títol que no ens deixarà indiferents tant pel seu apartat audiovisual dur, cru, i amb un missatge punyent que segurament no caurà bé a una part de la societat Americana d’arrels catòliques -recordem que l’estudi està ubicat al Canadà-. Gràficament el títol llueix impecable en els seus escenaris, que alternaran entre diversos mons per a explicar-nos una història que fa glaçar la sang -el poble abans descrit, un institut de secundària, i alguns paisatges onírics-. A escala narrativa el joc es manté sòlid, i ens deixarà per a l’especulació un grapat d’incògnites sense desvetllar – estaria bé dedicar-li un dia un podcast on poder desbudellar-lo-. Val a dir que el joc funciona i fa molt bé el que ve a fer, sempre que no ens preguntem que passaria si anés per aquí, o intentés agafar allò altre, moment en què veiem les costures del joc, i perd -una mica- la màgia dels primers instants. És en aquest sentit què trobem que les mecàniques que van funcionar tan bé al primer Outlast pel fet de desenvolupar-se dins d’un espai tancat, patinen en el moment en què ens trobem fora a l’exterior.\nUn joc de notable, que ens farà cagar de por.\nLes transicions entre mons estan molt ben trobades, i entrelligades. Aconsegueixen confondre inicialment per acabar transmetent un missatge contundent.\nAudiovisualment el joc és molt cridaner.\nLa sensació d'angoixa i de terror marca de la casa, està molt ben assolida.\nAlgunes mecàniques deixen entreveure massa aviat les limitacions del títol.\nTot allò que sembla possible i que no podrem fer: agafar objectes, sortir del camí traça\n79 % Valoració General\nPrevious article Square-Enix comparteix un vídeo de Final Fantasy XV funcionant a la Xbox One X\nNext article Revelats els videojocs del Playstation Plus


Si més no, la informació ha de fluir, activant mecanismes que possibiliten processos d’intel·ligència distribuïda i amplien l'horitzó a més persones dins l'organització. L'establiment de xarxes d'observadors en la nostra organització multiplicaria considerablement el nostre poder de captació de senyals, encara que això requerís d'una bona planificació i seguiment amb un equip responsable que defineixi les línies a seguir, experimenti amb noves utilitats i programari, realitzi el seguiment del sistema i implementi les correccions oportunes.\nNo estem parlant d’eliminar els departaments d’intel·ligència, sinó de donar-hi entrada a noves formes de col·laboració i compartició de la informació amb tota l’organització.\nLes eines 2.0 es perfilen com a útils a l'hora de compartir les tasques de vigilància i és important conèixer com treure partit d'aquestes eines per al nostre sistema d’intel·ligència. Utilitats reconegudes com Del.ici.ous, que permet compartir enllaços, és una manera bona i fàcil de crear un repositori de fonts d'informació conjuntament. El manteniment de blocs o videoblocs, que ens serveix com a via per comunicar-nos, també facilita enormement una intel·ligència distribuïda. De la mateixa manera que amb l’ús de Twitter que fan els empleats de l’organització podem recuperar informacions molt útils que fins al moment quedaven aparcades als ordinadors de cada treballador.\nPerò, anant més enllà de les fronteres de la nostra pròpia empresa o institució, per què no estendre els límits dels sistemes d'intel·ligència? Cada vegada són més els que apunten que open innovation i crowdsourcing tindran un paper més rellevant dins la pràctica de la intel·ligència competitiva. Els termes open innovation i crowdsourcing s’identifiquen amb la importància d’incloure l’opinió i la participació de persones externes a la nostra organització en la concepció de projectes nous, intercanvis comercials, i altres tipus de col·laboracions en qualsevol pas del procés de cerca i investigació, de manera que les organitzacions deixin d’estar tancades en si mateixes i passin a col·laborar assíduament en els seus processos de recerca amb altres agents.\nAquests dos conceptes ens donen la possibilitat d'incorporar idees, coneixement i informació des de fora de les nostres fronteres i aplicar-los en la presa de decisions. Es tracta d’integrar aquella altra informació que circula allà fora però que escapa a l'abast dels mètodes d’intel·ligència utilitzats tradicionalment.\nAixí, els departaments de vigilància o d’intel·ligència assumiran les funcions de fer d’aglutinador d’aquestes dues vies d’informació. El seu paper s’ha de desplaçar cap a una visió més integrada de la gestió d’informació ampliant les fonts, recursos i agents que participen en el procés.\nPosar en marxa sistemes de intel·ligència col·lectiva suposa un cost, principalment en temps i canvi de cultura organitzacional. D’una banda, per garantir l'efectivitat del sistema, és necessari posar en coneixement de tots els nivells de l'organització d'algunes tècniques bàsiques, com ara el maneig d'eines informàtiques o tècniques de tagging o indexat. De l’altra, cal fer un esforç per explicar la utilitat de compartir la informació al si de l’organització i la importància de tindre en consideració les visions externes sobre el nostre propi negoci.\nTot i això, constatem que la intel·ligència col·lectiva –el poder de l’aportació de molts en front de les parcel·les de coneixement individuals– guanya valor a la societat actual i es veu veritablement impulsada amb la web 2.0.\nCol·laboradora docent a la UOC i especialista en Intel·ligència Competitiva


Club Ciclista l'Aldea: 2013\nEl C.C. l'Aldea fa loteria de Nadal.\nTotes les persones interesades amb un dècim que facin la reserva per missatge privat o que es posin amb contacte en Carlos (650116116) o Marc (660138684).\nEl preu del dècim serà de 22€ per col.laborar amb l'entitat.\nPublicado por Club Ciclista l'Aldea en 22:32 Cap comentari:\nV DUEXTREM 2013 Amposta\nEl passat diumenge 2 de juny va ser el V DUEXTREM d'Amposta. Una cita on la gent de MONTBIKE va deixar el llisto molt alt, en quant a organització i èxit, difícil de superar si no es per ells mateixos a pròximes edicions.\nLa Finca Cabiscol, un any mes va ser el centre de totes les proves que es van realitza. En total va hi haure mes de 600 participants repartits entre les diferents modalitats. A primera hora del mati va arrancar la cursa de trail i duextrem, mes tard la marxa i a les 9:00h la prova BTT de la Xallenger de les Terres de l'Ebre.\nEl recorregut llarg de btt tenia 44km i 1100m+ i va ser molt trenca-cames, i al recorregut curt et salvaves de pujar a la "Paridora" i sortien 30km i 650m+.\nClassificacions V Duextrem: http://www.duextremamposta.com/?p=709\nPublicado por Club Ciclista l'Aldea en 23:53 Cap comentari:\nEtiquetas: amposta, btt, duextrem, terres de l'ebre, xallenger, xc\n12+1 Maratón de los Monegros\nDesprès d'estar tota la setmana indecisos pel temps de pluja que feia, va arribar el dissabte dia 27 d'abril data de la 12+1 Maratón de los Monegros. Al final dels cinc que havíem d'anar, per diferents circumstàncies només arranquem tres. A les set del mati del dissabte arranquem l'expedició en molts pocs ànims i amb molts de dubtes si podríem fer la cursa. Duran els 166km d'anada a Sariñena aigua i mes aigua. Ales 9 del matí ens presentem al lloc, era tant prompte que allí no i havia ni un alma, tot ple de fang i aigua per tots els racons. Joan Vadillo, Alvaro i jo (Carlos) decidim anar al bar a fer passar el fred que feia. A mig mati ja va començar a sortir el solet, vam anar cap a la fira a recollir els dorsals i a fer gasto.\nUna vegada els tres tots equipats i les bicis preparades, ales 12:30h ja vam anar tirant cap al carrer de sortida, impressionant la gent que no parava d'arribar i omplir tot aquell carrer, en total més de 6000 corredors van començar la cursa. A la 13:30h donen el coet de sortida, ens mirem els tres i cap a l'aventura, per davant ens quedaven 114km de patiment, fred, calor, pols, fang, aigua, algun que altre “calambre”... de tot una mica.\nAl final aconseguim creuar l'arc de la meta Joan Vadillo i jo en menys de sis hores, tot un repte. Alvaro va abandonar al kilòmetre 30 per una lesió del genoll, a la pròxima serà.\nEn fi una aventura que repetirem segur i en ganes de millorar el temps.\nPublicado por Club Ciclista l'Aldea en 21:30 Cap comentari:\nEtiquetas: btt, maraton, monegros, orbea, xc\nQDD BTT Enduro 21/04/2013\nMolt bona QDD Btt i gran participació de bikers que vam organitzar el passat diumenge dia 21 d'abril, juntament amb la col·laboració del grup d'excursionista 4Torres i amb el suport de l'excel·lentíssim Ajuntament de l'Aldea vam pode gaudir d'un gran dia.\nEls objectius de la quedada eren principalment passa un bon mati de btt i disfrutar d'aquestes sendes que s'esta currant Carlos Carles i els hem complit al 100%. Al final la broma de la QDD es va convertir en una bona marxeta, en total mes de 70 bikers. Desprès de fer els 30km del recorregut el participants van poguer disfrutar d'una bona llesca de pa amb baldana i una cervesa.\nFins la proxima bikers, per poder vore les fotos:\nPublicado por Club Ciclista l'Aldea en 23:20 2 comentaris:\nEtiquetas: btt, enduro, QDD\nPresentació del blogspot del Club Ciclista l'Aldea\nBones, el Club Ciclista l'Aldea posa en marxa el blogspot, una eina fonamental per dirigir-mos a tots el socis del club i els amants del btt.\nAquí anirem posant els post amb les activitats del club, també hem posat en marxa una galeria fotogràfica al servidor Flickr per poder penjar les fotos, també anirem penjant els tracks GPS de les rutes que féssim.\nPublicado por Club Ciclista l'Aldea en 21:58 Cap comentari:\nPresentació del blogspot del Club Ciclista l'Aldea...


A mig camí: de març 2008\nLa televisió d'Internet per excel·lència Youtube ens presenta la selecció dels seus millors vídeos de l'any 2007. Els premis s'han atorgat a l'estil Oscars, presentant una sèrie de nominats d'on han sorgit posteriorment els guanyadors.\nUs deixo a continuació amb el primer premi de la secció de política...\nEtiquetes: català, english, recomanacions\nEscolto el grup Gossos i els dono la raó; aquest món només serà dels valents, dels que creuen que no tot està determinat i el futur és nostre. Aquells que no ensopeguen amb la por. Aquells que pugen als cims i això els fa millors. Els que es veuen capaços de decidir el seu destí. Els que saben viure cada instant. Aquells que són conscients que són fills de l'abundància i estan disposats a renunciar-ne a una part.\nTots apostem per viure amb pressa, som dins d'un tren que no s'atura i va directe fins la mort. I jo us proposo: parem el tren i baixem. Descobrim i vivim amb profunditat. Potser serà menor el trajecte recorregut però com a mínim ho haurem fet intensament. Segurament seré un il·lús, però això ens permetrà viure amb il·lusió, ens permetrà aixecar-nos sempre una vegada més.\nEtiquetes: català, música, recomanacions


Maridea Casevacanza - Darsena Illa de Ponza Itàlia - Ofertes d'hotels amb els MILLORS DESCOMPTES EN LÍNIA\nVia Corridoio (Zona Porto) - Check-In Takes Place At Agenzia Maridea, C.So Pisacane 04027 Ponza, Ponza, Illa de Ponza, Itàlia, 04027 - Veure al mapa\nMés informació sobre Maridea Casevacanza - Darsena\nTant si es tracta d'un viatge de plaer com si és de negocis, Maridea Casevacanza - Darsena Rossa és una elecció d'allotjament magnífica quan visiten Illa de Ponza. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Illa de Ponza. Per a la comoditat i comfort dels seus clients, l'hotel ofereix habitació familiar.\nL'ambient de Maridea Casevacanza - Darsena Rossa es reflexa en cada habitació. aire condicionat, balcó/terrassa, aparell de televisió LCD/pantalla de plasma, cuina americana, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Illa de Ponza, el Maridea Casevacanza - Darsena Rossa és el lloc perfecte per una estimulant i emocionant escapada.\nL’allotjament no disposa de recepció. Podeu recollir les claus a: Corso Carlo Pisacane (Agenzia Maridea), 04027 Ponza. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Maridea Casevacanza - Darsena de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


El triatleta Rubén Aragón es classifica per al Mundial Challenge | Nova Ràdio Lloret\nRubén Aragón, en una prova del 2019 a les Canàries.\nEl triatleta Rubén Aragón es classifica per al Mundial Challenge\nEl lloretenc ha assolit la fita després d’acabar en el sisè lloc del Challenge Turku, celebrat aquest cap de setmana a Helsinki.\nEl triatleta Rubén Aragón s’ha classificat pel Mundial Challenge, després d’acabar en el sisè lloc del Challenge Turku, celebrat aquest cap de setmana a Helsinki. El lloretenc va completar el recorregut en un temps de 4 hores, 20 minuts i 18 segons.\nLa prova constava de 2 quilòmetres de natació, 90 quilòmetres de bicicleta i una mitja marató de cursa a peu, amb quatre voltes de 5,3 quilòmetres cadascuna. L’esportista explica que, en la major part de la prova, va lluitar pel podi, però en els últims 5 quilòmetres va patir una baixada de rendiment físic i es va haver de conformar amb la sisena posició.\nEs classificaven de manera directa pel Mundial Challenge els sis primers. Per tant, Rubén Aragón va poder obtenir el bitllet pel campionat del món. Tot i això, lamenta no haver pogut pujar al podi. Explica que “no vaig acabar molt content, perquè vaig estar quatre hores al podi i en els últims minuts vaig baixar al sisè lloc”.\nEl Mundial Challenge se celebrarà l’any que ve a Eslovàquia. Per començar a preparar-lo, Rubén Aragón ja té la vista posada en la pròxima cita, que serà l’Ironman de Vitoria, que es disputarà el pròxim mes de setembre. Serà el debut del lloretenc en una prova de màxima distància.\nArticle anteriorLloret de Mar, al projecte d’interpretació del Vescomptat de Cabrera\nArticle següentIncendi de petites dimensions a l’abocador de Lloret


Eva Domínguez: Periodisme contemplador o periodisme catalitzador?\nPeriodisme contemplador o periodisme catalitzador?\nEls ciutadans cada cop mostraven més desinterés per la premsa i també per la política. Es detectava un distanciament creixent entre el periodisme i el públic al que servien. Davant d’aquesta situació alguns mitjans van buscar maneres de reconnectar amb el públic, de ser útils a la comunitat i millorar la qualitat de la democràcia.\nBloc de l'Escacc


Argentina: accions del programa Primera Exportació | UPF - BSM\nArgentina: accions del programa Primera Exportació\nL?any 2007 la Fundació Gas Natural i l?IDEC tornen a col·laborar en el marc del programa Primera Exportació. D?una banda, els professors de l?IDEC, Judith Mata (31 de maig i 1 de juny) i Carles Murillo (1 i 2 de novembre) participen en el 7è. cicle de Capacitació sobre Exportacions i Màrqueting Internacional que se celebra a Buenos Aires. D?una altra, l?IDEC organitza del 15 al 19 d\_'octubre la 2a. edició del Viatge de Capacitació i Negocis per a Empresaris Argentins: programa de 5 dies de durada que combina classes presencials a la seu de l?IDEC amb reunions empresarials i visites a reconegudes empreses catalanes.


Seguiment desigual de la vaga de professors per revertir les retallades | Catalunya | EL PAÍS Catalunya\nSeguiment desigual de la vaga de professors per revertir les retallades\nDiversos centenars de docents han protestat a Barcelona per reclamar la contractació de més docents i la millora de les ràtios\nBarcelona 16 MAI 2019 - 13:34\tCEST\nSindicats de l'educació en la presentació de la vaga del 16 de maig. Europa Press\nEls sindicats de professors de l'ensenyament públic han convocat una jornada de vaga aquest dijous per reclamar la reversió de les retallades educatives. Ustec·Stes, CCOO, Intersindical-CSC, Aspepc·Sps, la CGT i la UGT reclamen una reducció d'una hora lectiva a primària i secundària i també exigeixen la millora de les ràtios, la reducció de dues hores als més grans de 55 anys, la conversió dels terços de jornada en mitges jornades, la consolidació del personal interí i la retirada del decret de plantilles. El seguiment de l'aturada ha estat desigual entre els centres, tot i que menor que en altres convocatòries. El vicepresident de la Generalitat, Pere Aragonès, ha xifrat el seguiment en el 10%.\nEn les infructuoses reunions de mediació amb el Departament de Treball, els sindicats havien posat dues línies vermelles irrenunciables per continuar la negociació: l'horari lectiu a 18 hores a secundària i 23 a primària, i la reducció de ràtios a primària (20 alumnes) i secundària (25 alumnes). Els sindicats també han criticat que el Departament d'Educació, que dirigeix Josep Bargalló, no hagi presentat "cap proposta" per al professorat.\nEls docents han denunciat que la situació de l'escola pública és “insostenible des del 2012”, quan es van aprovar les grans retallades amb Artur Mas al capdavant del Govern. Segons els sindicats, respecte al 2010 hi ha 62.939 alumnes més per només 329 docents més, i el pressupost del departament continua sent inferior al del 2010. Els docents afirmen que per recuperar la situació d'abans de la crisi seria necessari incorporar 7.200 professors.\nEl Govern ha assegurat que la pròrroga pressupostària els impedeix complir les demandes dels docents.\nLa desigual jornada de vaga ha culminat amb una manifestació pels carrers de Barcelona. Unes 200 persones han protestat al centre de la ciutat al crit d'“escola pública i de qualitat”. Sota el lema “Ve d'una hora i va de ràtios”, els manifestants han marxat des de la plaça Universitat fins a la plaça Sant Jaume, on hi ha la seu de la Generalitat. “Cap tancament de P3 a l'escola pública”, “Ni es tanquen aules ni es tanquen escoles”, “Sí que hi ha diners, l'hi doneu a l'Opus Dei” i “Revertiu les retallades” són algunes de les consignes que han cridat els manifestants durant la protesta.


Fepeval aplaudeix l’inici d’accions de formació en seguretat en polígons de Paterna i Albuixec-Massalfassar – FEPEVAL\nEl mes vinent d’octubre s’iniciaran les accions formatives relacionades amb la implementació dels Plans de Seguretat Integral desenvolupats en quatre àrees empresarials de Paterna (Parc Tecnològic, Font del Pitxer, L’Andana i Tàctica), així com a Albuixec-Massalfassar (Polígon del Mediterrani).\nAquestes accions de formació s’estendrà des dels Directors d’Actuació davant Emergències de cada polígon empresarial, fins als responsables de seguretat de cadascuna de les empreses, passant pels responsables de comunicació i membres de vigilància privada. L’objectiu d’aquestes sessions és millorar la coordinació entre cadascuna d’aquestes figures clau davant una possible emergència, així com amb els efectius de Bombers, Policia Nacional o Policia Local.\nAquesta formació, que es desenvoluparà durant el mes vinent d’octubre, finalitzarà posteriorment amb el desenvolupament d’un simulacre d’emergència en cadascuna d’aquestes àrees empresarials, que serà d’una naturalesa diferent en cadascun d’ells, podent abastar abocaments tòxics, incendis, accident en un punt vulnerable o fins i tot un hipotètic atac terrorista.\nEl responsable de Seguretat de Fepeval, Antonio Molina, indica que “els plans de seguretat integral i les accions que porten implícites tenen l’objectiu de teixir protocols a l’hora d’actuar enfront de les emergències i fomentar la creació d’una cultura de la seguretat que es perpetue en el temps”.\nDes de Fepeval, s’aplaudeix el desenvolupament d’aquestes actuacions, ja que es considera que “ha sigut una matèria oblidada durant molts anys i que és clau perquè estem parlant de la seguretat dels milers de treballadors que cada dia desenvolupen la seua labor en els centenars de polígons i àrees empresarials de la nostra Comunitat”, va recalcar Diego Romá, gerent de Fepeval.\nSorgeix Innovapoli per a donar suport a les empreses a incorporar l’I+D+i als seus processos productius by prensa


El Festival Internacional de Cinema de Menorca 2021 celebrarà la sisena edició del 13 al 17 de juliol – Festival Internacional de Cine de Menorca\nEl Festival Internacional de Cinema de Menorca 2021 celebrarà la sisena edició del 13 al 17 de juliol\nmarç 4, 2021 per festivalmenorca\nEl FICME aposta per la presencialitat i els formats híbrids en una edició que s’adaptarà a la situació per tornar a oferir una selecció dels millors curtmetratges balears i internacionals de l’any\nL’esperit ‘social i sostenible’ regirà la programació i organització d’un dels grans certàmens cinematogràfics de les Illes Balears\nDes de l’organització del FICME s’intenta potenciar al màxim els valors que han acompanyat i consolidat el festival, com són el gaudi del bon cinema en comunitat —seguint sempre les mesures sanitàries necessàries— i en entorns privilegiats de l’illa, i així es pretén que segueixi enguany, sempre que la situació global ho permeti.\nEls millors curts internacionals i balears de l’any. La programació, un any més, tindrà com a principals eixos els curtmetratges d’àmbit internacional i balear. Per una banda, les seccions Illes en Curt i Balears en Curt buscaran el més destacat en curtmetratges d’arreu del món i balears, donant tot el protagonisme a aquest format i oferint al públic una selecció rigorosament curada. Malgrat que la temàtica és lliure, el comitè de programació del FICME tindrà molt en compte conceptes com la sostenibilitat i la consciència social, que seran molt presents tant a dins com a fora de les pantalles del festival.\nJornades professionals híbrides. Tot i que es donarà prioritat, sempre en mesura del possible, al format presencial, hi haurà activitats que es plantejaran en un format híbrid o semipresencial, com és el cas de les jornades professionals. Aquesta trobada sectorial torna a les dates del certamen i, per facilitar que tothom qui ho vulgui pugui assistir-hi, es realitzarà de tal manera que no depengui de la presència física, evitant desplaçaments innecessaris.\nMés endavant, conforme s’apropin les dates del FICME 2021, s’aniran donant detalls de totes les novetats de l’edició.\nEl festival és possible gràcies al Consell Insular de Menorca, al Govern de les Illes Balears i als ajuntaments locals; compta amb el suport d’Obra Social La Caixa i de Menorca Preservation Fund; el patrocini privat d’Estrella Damm i la col·laboració d’empreses menorquines.


L'independentisme, en els últims mesos, ha guanyat força en sindicats i institucions causa de la gran capacitat de mobilització dels seus partits, que han aconseguit l'èxit en les eleccions sindicals i de la Cambra de Barcelona.\nD'aquesta manera, l'independentisme s'ha fet fort en les eleccions sindicals del sector públic català, entrant amb 35 delegats de la Intersindical-CSC sent, d'aquesta manera, la segona força sindical i millorant, amb escreix, el resultat de fa dos anys.\nLes responsabilitats del sindicat són les de lluitar pels drets laborals dels treballadors catalans i, fonts sindicals, expliquen que alguns dels delegats independentistes tenen en ment lluitar per la república des de dins de l'organisme.\nEl president de l'associació d'empresaris contraris a la secessió Empresaris de Catalunya, Carlos Rivadulla, tal com recull 'elEconomista', explica que l'independentisme té com a estratègia "colonitzar les institucions perquè tot es dirigeixi a promoure el separatisme".\nEINES DE PAÍS DE L'ANC\nLa candidatura Eines del País de l'ANC va aconseguir, a mitjans de maig, la majoria absoluta a la Cambra de Comerç de Barcelona, designant a Joan Canadell com el seu president.\nD'aquesta manera, l'independentisme ha entrat en el poder econòmic i guanya punts per pressionar per la independència des d'aquesta via, ja que la majoria absoluta permet que el corrent separatista ocupi llocs en tots els organismes de presa de decisions.


No hi ha enemic petit: 2011-05-08\nEls blaugrana ja pengen al twitter les primeres imatges d'eufòria\nEl twitter del Barça publica aquesta imatge, instants finals després del partit, en la qual es veuen Andrés Iniesta i Víctor Valdés fent la maneta. Una fotografia que aixecarà polseguera. Per a la Caverna, recordar que els dos jugadors del Barça volen dir que han guanyat cinc lligues cadascún. Com Messi. Queda dit.\nDins de l'avió camí de Barcelona. Fa 31 minuts que els dos han penjat la mateixa foto als seus comptes de twitter. Desconeixem l'autor de la imatge:)\nLa festa dins l'avió del Barça era tan gran que el comandant de l'aeronau ha hagut de demanar, dues vegades, un xic de calma. La primera, per haver manipulat la porta d'emergència i la segona, per l'ús de càmeres i aparells electrònics que interferien en la navegació.\nI mentre a Catalunya és de matinada, a l'Argentina ja analitzen el triomf del Barça. El prestigiós Olé no sap encara com és que la gran jugada de Messi no va ser gol i afirma que els de Pep Guardiola ja són el millor equip de futbol de la història. A més, asseguren que Espanya "se'ls queda petita" i aposten per la creació "d'un torneig interplanetari". De passa, pregunten al Madrit, que oferia la Copa guanyada fa 20 dies aquest dimecres, "què celebren?"\nPublicat per nohihaenemicpetit a 0:05\nEtiquetes de comentaris: maneta\nNo calen parole, oi?\nEtiquetes de comentaris: Santiago Bernabéu\nInternet és una mina. I els autors que han perpetrat aquest muntatge, uns cracks :)\nEtiquetes de comentaris: Cristiano Ronaldo, Irina Shayk, José Antonio Camacho\nLliga amb l'Ajax, dues lligues amb la Juventus (tot i que no compten oficialment per l'escàndol Moggi), tres amb l'Inter, una amb el Barça i una amb el Milan. Totes consecutives malgrat canviar de ciutat i de país (Amsterdam, Torí, Milà, Barcelona i Milà). Pels puristes, seran cinc. Igualment, una rere l'altra.\nEl suec segueix tan simpàtic...\nEtiquetes de comentaris: Zlatan Ibrahimovic\n... i Sara Carbonero no va saludar ni a CR7 ni a la seva xicota\nEls mitjans de Madrit (no ho diem des de Catalunya) expliquen que la periodista Sara Carbonero, xicota d'Iker Casillas, ni es va dignar a saludar Cristiano Ronaldo i la seva companya, la russa Irina Shayk, tot i compartir llotja durant la darrera edició de l'ATP 1000 de Madriz. La relació és més que tensa. El porter, per cert, sí que va intercanviar algunes paraules amb el crack de Madeira tot i que la relació entre els dos jugadors no és, ni de bon tros, bona.\nPublicat per nohihaenemicpetit a 19:52\nEtiquetes de comentaris: Cristiano Ronaldo, Iker Casillas, Irina Shayk, Sara Carbonero\nEl Barça haurà de vigilar amb les seguidores de l'Amèrica de Mèxic\nEls de Pep Guardiola ja dissenyen la pretemporada. Gira pels EUA entre el 30 de juliol i el 6 d'agost. Partits contra el ManU el 30 de juliol (que serà la reedició de la final de Wembley), el 3 d'agost contra les Chivas de Guadalajara i el darrer dia contra l'Amèrica de Mèxic. Compte amb les aficionades del club amb més seguidors del món.\nPublicat per nohihaenemicpetit a 19:46\nEtiquetes de comentaris: Amèrica Mèxic\nEl Barça dóna festa al perruquer després del derbi (2-0)\nSense despentinar-se. El FC Barcelona posa la sisena marxa per guanyar la lliga després de desfer-se d'un innocent Espanyol al Camp Nou (2-0). Iniesta al 29' i Piqué al 46' han estat els golejadors blaugrana en un matx en el qual els de Pep Guardiola s'han vist sorpresos per la poca competitivitat de l'Espanyol.\nEls de Pochettino sempre han estat molt combatius jugant contra els blaugrana però, aquest diumenge, han pecat de timidesa i s'han limitat a fer el paper d'also starring. Fet molt trist per a un equip que encara aspira a la Europa League (la UEFA per a Sánchez Llibre). Després d'aquest entrenament amb públic, el Barça es desplaça dimecres (20:00h C+LL/GolTV) al Ciutat de València per enfrontar-se al Llevant i fer-se amb el Threepeat: La tercera lliga consecutiva des de que Pep Guardiola és el màxim responsable del FC Barcelona.\nLa bona notícia, al marge que Abidal hagi tingut uns minuts per agafar el ritme de cara a la final de Wembley, ha estat la llarga i emocionant ovació que ha dedicat la plantilla blaugrana a l'equip de metges, encapçalats per Josep Fuster, que van operar el gal i que han visitat el vestidor del Barça després del triomf.\nQuè ha de fer el Barça per confirmar el títol?\nEls de Guardiola es podrien proclamar campions, sense jugar, dimarts al vespre sempre que el Getafe guanya o empati al Bernabéu. Sinó, com els falta un punt (el resultat que acostuma a aconseguir Espanya a Eurovisió), hauran de guanyar o empatar a casa dels granotes. El FC Barcelona té una diferència de vuit punts sobre el segon quan només manquen nou punts per disputar-se. Només combinar una victòria dels de Mou amb una derrota dels blaugrana retardaria l'aliró\nAl vestidor del Barça s'han degut veure escenes danestesques. El perruquer, trist i sol, demanava arreglar el pentinat de qualsevol jugador que se li posava al davant, però tot apuntava a què no es guanyaria el sou. Es veu que es diu Manolo García, segons aquesta bona entrevista que li van fer els companys d'El Periódico.\nEn un altre racó, els jugadors del Barça argumentaven a Pep Guardiola que no els feia falta passar per la dutxa ja que no havien ni suat a la gespa. El de Santpedor els deia que prou de tonteries i aigua i sabó per a tothom.\nHem passat del treballes menys que el sastre de la Chiqui Martí al treballes menys que el perruquer del Barça.\nL'alellenc Obradovic té tantes Copes d'Europa com el Madrit\nEl Panathinaikòs s'ha proclamat campió d'Europa a Barcelona derrotant a la gran final el Maccabi de Tel Aviv. A la banqueta del conjunt grec, Zeljko Obradovic que eixampla la seva espectacular llegenda a les banquetes europees. El serbi, que manté la seva casa al Maresme, ja acumula en el seu palmarès vuit copes d'Europa. Les mateixes que té el Reial Madrid. L'alellenc ha guanyat la màxima competició continental amb tots els equips que ha entrenat, menys amb la Benetton. Així, va guanyar amb el Partizan (1992), amb la Penya (1994), amb el Reial Madrit (1995) i amb el conjunt de l'OAKA ha fet un repòquer de somni (2000, 2002, 2007, 2009 i 2011). Això vol dir que la propera ha de ser la del 2013:)\nEtiquetes de comentaris: Panathinaikòs, Zeljko Obradovic\nEl brasiler Juninho Pernambucano, per a mi el millor executor de faltes de la història, ja té successor. Ojut a Gustavo Oberman!\nLa Fira d'Abril afecta els treballadors del Sevilla\nFixa't en com van fer el cercle central en el Sevilla-Madrit (2-6) d'ahir! Finito amunt, finito avall! Qualsevol semblança amb la realitat és pura coincidència. El punt de penal era als 11 metres? Els jugadors del Sevilla, en principi, no van ser afectats per la festa ja que Goyo Manzano els va concentrar a Cadis. Tot i això, encaixen una derrota que fa mal amb quatre gols de CR7.\nPublicat per nohihaenemicpetit a 11:49\nEtiquetes de comentaris: Feria d'Abril


MISTER (EDICI? EN CATAL?). JAMES, E.L.. 9788417627775 Llibreria Carrer Major\nMister és l'apassionant nova novel·la d'E.L. James, autora de la trilogia «Cinquanta ombres», un fenomen mundial de vendes. Londres, 2019. Maxim Trevelyan sempre ha gaudit d'una vida fàcil. Gràcies al seu innegable atractiu, el seu entorn aristocràtic i la seva riquesa, mai no ha hagut de treballar, i poques vegades dorm sol. De sobte, tot canvia quan esclata la tragèdia i Maxim hereta el títol nobiliari, la fortuna i les propietats familiars, però també moltes responsabilitats que haurà d'afrontar i per a les quals no se sent del tot preparat. No obstant això, el desafiament més gran és lluitar contra el desig inesperat que li desperta una enigmàtica jove que acaba d'arribar a Anglaterra, sense altre equipatge que un passat perillós i turbulent. Desconfiada, bella i amb un do per a la música, l'Alessia es converteix en un atraient misteri, i l'anhel d'en Maxim es transforma en una passió que mai no havia sentit i a la qual no s'atreveix a posar nom. Però, qui és l'Alessia Demachi? En Maxim podrà protegir-la de les amenaces que l'aguaiten? I què passarà quan ella descobreixi que en Maxim també li ha ocultat els seus secrets? Des del cor de Londres i l'agrest paisatge rural de Cornualla fins a l'ombrívola i imponent bellesa dels Balcans, Mister ens arrossega en una voràgine d'emocions, de perills i de desitjos que deixaran el lector sense alè fins a l'última pàgina.


Reforçats tot i la derrota\nEls igualadins rebien l’equip amb millor dinàmica de la categoria, l’Andorra. Un conjunt amb un gran potencial ofensiu, que feia preveure un enfrontament molt vistós.\nTot i això, els igualadins no estaven disposats a deixar escapar els tres punts de Les Comes. L’inici de partit va ser molt bo per part dels locals, amb una pressió molt alta, que incomodava la sortida de pilota visitant. El partit estava igualat.\nMalgrat això, no es podia cometre cap error, tal i com va succeir al minut 13. Després d’una pèrdua de pilota al mig del camp, els andorrans van aprofitar el contracop per avançar-se al marcador.\nNo obstant, els jugadors de Moha no van donar-se per vençuts i van seguir amb el pla establert. Això va provocar diverses arribades locals, amb timidesa. El duel estava molt viu i s’arribava al descans amb derrota per la mínima.\nA la represa, la tònica va ser la mateixa. Un Igualada molt atrevit que dominava el joc. Els visitants defensaven molt bé, però Lliró i Franco van tenir dues grans ocasions per empatar l’enfrontament. Les Comes vibrava amb el control de pilota dels igualadins.\nÚltims minuts amb molta tensió al camp, que comptava amb els blaus bolcats, on hi va haver una jugada polèmica a l’àrea visitant, que l’àrbitre no va xiular com a penal.\nL’equip va estar viu fins el final, però finalment la victòria se la va emportar l’Andorra. Una imatge impecable dels anoiencs en un matx de màxim nivell. Amb aquest resultat, l’Igualada segueix amb 46 punts. La setmana vinent, l’equip visitarà el camp del Gavà.\nCal destacar la gran afluència de públic a Les Comes, per animar als blaus en un partit davant un rival directe.\nArticle anteriorVallbona d’Anoia vota durant vuit dies els seus pressupostos participatius\nPròxim articleEl Monbus Igualada guanya i depèn d’ell mateix per disputar la fase d’ascens


La Fira del Llibre de Badalona se celebra aquest any a la Rambla maridant llibres i gelats\nLa celebració recupera la tradicional diada de Sant Jordi que va ser ajornada a causa de l’epidèmia del coronavirus\nCartell de la 41 Fira del Llibre a Badalona\nRedacció - 17/07/20\nLa Fira del Llibre a Badalona celebrarà la seva 41 edició fent un maridatge entre llibres i gelats. Aquesta serà la forma com se celebrarà la festivitat de Sant Jordi a la ciutat. La pandèmia va fer que quedés ajornada la celebració popular del llibre i la rosa.\nPer evitar aglomeracions, el lloc on se situaran les parades de llibres serà la Rambla de Badalona. Sis gelateries de la ciutat oferiran als seus establiments descomptes coincidint amb el dia de la Fira, segons fonts municipals.\nLa Fira del Llibre, que no es va poder celebrar durant la diada de Sant Jordi a causa de la pandèmia de la Covid-19, compta en aquesta edició amb la participació de les llibreries Abacus; Associació Cultural de Poesia Pont del Petroli; Carlos; Célebre; Crapze; Fènix i Lagaia Books. Aquests set establiments tindran parades a la Fira del Llibre des de les 10 fins a les 22 hores amb ofertes i descomptes especials en l’adquisició de llibres. Sense parada a la Rambla també s’afegeix a la Fira la Llibreria Saltamartí, situada al carrer del Canonge Baranera, 78.\nCom s’ha dit, aquest any col·laboren amb la Fira del Llibre gelateries de Badalona que oferiran descomptes en la compra de gelats en aquests establiments el dijous 23 de juliol. Les gelateries col·laboradores són:\nGelateria Fillol (carrer de Sant Joaquim, 4) ; Gelateria Can Soler (carrer de Mar, 97) ; Gelateria Can Soler (carrer de Francesc Layret, 98); Gelateria Can Teixidó (carrer de Mar, 37); Gelateria Canals (carrer dels Arbres, 39); Gelateria Lillo Picó (carrer de la Creu, 91).\nPer als que hi estiguin interessats i interessades, els programes de la Fira, que inclouen els vals de descomptes, es podran trobar a partir d’aquest cap de setmana a les llibreries participants i a les gelateries col·laboradores.\nAvaries, covid i un embolic burocràtic fan que 15 treballadors de la piscina Mireia Belmonte de Badalona no cobrin des de novembre\nL’equipament públic no funciona des de març passat a causa de la pandèmia, tot i que la darrera aturada té a veure amb que s’ha malmès maquinària essencial\nReda Mohamed : «Els voluntaris ‘d’Amb tu’ ajudem les persones dels barris a aprendre la llengua i fem reforç escolar per als més joves»\nL’entitat considera que en el moment més dur de la pandèmia l’administració local de Badalona no va estar a l’alçada mentre la societat civil es va mobilitzar


Caoba - Viquipèdia, l'enciclopèdia lliure\n(S'ha redirigit des de: Caoba (fusta))\nAquest article tracta sobre la fusta. Vegeu-ne altres significats a «Caoba (desambiguació)».\nLa caoba és la fusta de dues espècies d'arbres de la zona intertropical (caoba de les Índies occidentals) i (caobo), de la família de les meliàcies i la seva principal característica és el seu color que va del vermell fosc, vi negre i amb tons més clars segons la varietat, fins al rosat. Hi ha altres fustes procedents d'Àfrica tropical i Madagascar que solen anomenar-se caobes africanes, dels gèneres botànics Khaya i Entandrophragma de la família de les meliàcies, com la samanguila i el sapel·li sense ser-ho realment.\nLes caobes constitueixen el millor exemple de fustes fines, molt apreciades en fusteria per ser fàcils de treballar alhora que resistents als paràsits (tèrmits, corc, etc.), així com pel seu aspecte. A més del seu pes en ser una fusta que resisteix bé la humitat i d'alta densitat va ser usada en uns altres temps en les quilles dels vaixells en augmentar l'estabilitat nàutica per aportar més llast a les quilles que altres fustes més lleugeres. També s'utilitza per a la construcció de guitarres i altres instruments de corda premuda com mandolines, etc., ja que a causa de la seva densitat i la seva resistència a la tracció és adequada per al masteler i, per les seves qualitats tímbriques, per als cèrcols i fons. El 95% de les guitarres d'alta qualitat són de caoba, encara que en les guitarres clàssiques o espanyoles i altres cordòfons de primera qualitat fa dècades que va caure en desús en favor d'altres fustes, del gènere Dalbergia, per al cos i, cedre espanyol o d'Hondures, per al masteler. També és usada per fer els cascos d'instruments de percussió com redoblants i tambors de bateria.\nEl comerç d'algunes varietats de caoba està regulat pel CITIS (Conveni sobre el Comerç Internacional d'Espècies de Fauna i Flora Salvatge Amenaçades) de compliment voluntari, ja que la tala indiscriminada fa que es perdin progressivament les selves humides, encara que, més que en aquesta zona, l'hàbitat de la caoba és el de sabana. Els signants, que són la major part dels països del món, prohibeixen la importació d'aquesta fusta. No obstant això se segueix important caoba, de vegades il·legalment, perquè és molt apreciada\nNo obstant això, la capacitat de producció de fusta de caoba a la zona intertropical és enorme, especialment a la zona dels plans de Colòmbia, Veneçuela, Brasil i en altres països americans, així com en altres continents. Això es deu a la facilitat de reforestació d'àmplies zones: un caobo produeix milers de llavors i amb poques cures i sense reg podrien desenvolupar-se extensos boscos: el parc dels Caobos, a Caracas, conté uns exemplars de gran grandària d'uns 70 anys, que simplement es van sembrar i mai van necessitar cures especials. El que succeeix és que se solen talar els arbres de caoba i s'espera que després es realitzi una generació "espontània" de noves plantes. És lògic pensar que si es tala un caobo en un lloc, se sembri, almenys, un altre en el mateix o en un altre lloc. No obstant això, no poden usar-se els rius per al transport de troncs (a no ser carregant-los en embarcacions), ja que la caoba és una fusta molt pesada i s'enfonsa en l'aigua. Però, de què serviria desenvolupar aquests extensos boscos si en uns 90 anys la caoba es convertiria en la fusta més barata del mercat internacional?. Com s'assenyala en l'article sobre la zona intertropical, el problema econòmic d'aquesta zona és el fantasma de la superproducció. No obstant això, diverses organitzacions mediambientals, com Greenpeace o Amics de la Terra han fet campanyes per denunciar el tràfic il·legal i per endurir les normatives sobre aquest tema, alguna cosa probablement innecessari o equivocat perquè no és aquest el veritable problema. La sembra d'eucaliptus en moltes àrees on poden créixer caobos, sí que seria una veritable amenaça, ja que l'eucaliptus és una planta molt més agressiva ecològicament parlant que el caobo: si es reforesten amb caobos i eucaliptus algunes àrees dels Plans, al cap del temps només trobarem eucaliptus. És a Austràlia, sobretot al nord del país-continent, on es podria fer aquesta operació a l'inrevés: tractar de substituir els eucaliptus per caobos, amb les cures necessàries perquè això sigui reeixit.\nA Wikimedia Commons hi ha contingut multimèdia relatiu a: Caoba\nObtingut de «https://ca.wikipedia.org/w/index.php?title=Caoba&oldid=30194732»\nLa pàgina va ser modificada per darrera vegada el 18 maig 2022 a les 16:47.


A presó un cornellanenc per un robatori en un forn de pa a l'Hospitalet\nEl detingut, amb quatre antecedents policials, va intimidar la treballadora de l'establiment amb una navalla per aconseguir els diners\nEls Mossos d'Esquadra de la Unitat d'Investigació de la comissaria de l'Hospitalet de Llobregat van detenir un home espanyol, de 45 anys i veí de Cornellà de Llobregat, com a presumpte autor d'un robatori amb violència i intimidació, amb arma blanca, en un establiment comercial del municipi.\nLa investigació es va iniciar el 14 de maig quan els investigadors van tenir coneixement que s'havia produït un robatori amb intimidació, a última hora de la tarda, en un forn de pa a l'Hospitalet de Llobregat. Un home havia intimidat la víctima, una treballadora de l'establiment, amb una navalla i havia aconseguit robar els diners de la caixa enregistradora i fugir del lloc a peu cap a una estació de metro propera.\nLes gestions practicades pels investigadors van permetre identificar el presumpte autor del robatori, un home amb quatre antecedents anteriors de la mateixa tipologia delictiva. Finalment, uns dies després, concretament el 23 de maig, els investigadors es van adreçar a les rodalies del domicili de la persona investigada, a Cornellà de Llobregat, i el van detenir com a presumpte autor del robatori amb violència i intimidació.\nEl detingut va passar a disposició judicial el divendres 25 de maig i la jutgessa de guàrdia de l'Hospitalet de Llobregat va decretar el seu ingrés a presó.


La consellera Cladera agraeix als municipis la seva disposició a arribar a consensos\nLa Federació d'Entitats Locals de les Illes Balears ha duit a terme la darrera Assemblea General d'aquesta legislatura\n3 min. Palma 03/05/2019 13:26\n651x366 La consellera Cladera agraeix als municipis la seva disposició a arribar a consensos. La consellera Cladera agraeix als municipis la seva disposició a arribar a consensos.\nLa consellera d'Hisenda del Govern, Catalina Cladera, ha agraït aquest divendres la tasca del president de la Federació d'Entitats Locals de les Illes Balears ( FELIB ), Joan Carles Verd, per la seva defensa dels interessos dels municipis i la seva disposició a arribar a acords amb el Govern, "una mostra de feina conjunta en favor de l'interès general".\nCladera ha participat en la darrera Assemblea General d'aquesta legislatura de l'entitat i ha destacat en la seva intervenció les passes que s'ha fet per millorar inversions en els municipis a través del nou Règim Especial i l'Impost de Turisme Sostenible. També ha explicat que "mantenim un repte fonamental per als ajuntaments, la flexibilització de la regla de despesa, per no tenir doblers bloquejats al banc malgrat que siguin ajuntaments sanejats". Verd també s'ha mostrat partidari de flexibilitzar aquesta situació.\nLa consellera ha destacat també la feina conjunta entre Hisenda, els serveis d' emergència de les Illes i la FELIB en suport de les policies locals dels municipis, a través de processos d'oposicions, "com una nova mostra de l'aposta pel municipalisme del Govern".\nFELIB, una eina muncipal\nPer la seva banda, Verd, ha destacat el treball realitzat per aquesta entitat durant aquesta legislatura, per a "anar més enllà i passar de ser només la veu dels ajuntaments a una eina útil en aquells aspectes on les altres institucions no arriben", informa EFE.\nEls principals assoliments de la Federació d'Entitats Locals de les Illes Balears destacats pel seu president han estat obrir l'entitat a la societat, donant-la a conèixer, i impulsar-la "com a veu del municipalisme a Balears, amb independència d'altres institucions i interessos partidistes", com la llei Montoro, la regulació d'habitatges turístics o aplicació del fons de l'ecotaxa.\nA més, la FELIB s'ha convertit en una entitat de serveis per als ajuntaments, com a central de compres, publicacions, formació de càrrecs polítics i treballadors municipals, Observatori de Polítiques Locals, o assessorament jurídic i tècnic. També ha ressaltat el seu paper a l'hora de recuperar el finançament municipal previ a la crisi econòmica a través del Fons de Cooperació Local.\nUn altre dels aspectes destacats ha estat la seva implicació en els debats i temes que preocupen la societat: inundacions del Llevant , consum d'alcohol entre els joves, seguretat ciutadana, civisme, mar blau i estalvio consum d'aigua.\nCal recordar que el Govern balear i la FELIB varen acordar fa unes setmanes els criteris de repartiment del Fons de Cooperació Local, al qual aquest any s'afegiran dos milions d'euros, un 13,8%, fins a arribar gairebé als 16,5 milions. D'aquesta manera, com va explicar la consellera d'Hisenda de l'Executiu, Catalina Cladera, es manté el compromís adquirit pel Govern d'incrementar amb dos milions d'euros aquest fons durant els exercicis del 2018, el 2019 i el 2020.\nEl repartiment, que va ser aprovat el passat 26 d'abril, concep que cap dels 67 municipis de les Illes percebi menys finançament que l'any anterior. Principalment, s'apliquen criteris de població i de solidaritat per determinar la quantitat que ha de rebre cada municipi.\nEl Govern autoritza el Fons de cooperació local per a 2019, amb 16,5 milions d'euros


Municipi: El Pont de Suert\nTipus de patrimoni: Poble gairebé abandonat\nPinyana és un poble al terme municipal del Pont de Suert, pertanyent fins el 1968 del de Viu de Llevata. Està situat a 1 284 m. , al vessant septentrional de la serra de Sant Gervàs, al cim d’un petit turó, a la comarca de l'Alta Ribagorça. El poble és en un petit pla als peus del roc on estava situat el castell, del qual no en queden a penes restes. Forma una plaça bastant ampla, on destaquen l'església de Sant Gil de Pinyana i Ca de Perutxo, a més de les ruïnes d'un parell de cases més. Des d'aquesta plaça, un carrer costerut s'enfila cap al cap del turó del Castell formant un carrer amb un parell de cases a cada banda, entre les quals destaca Ca de Cília, que és la que està situada més amunt. Encara per damunt hi havia hagut l'església de Sant Pelegrí de Pinyana, actualment en ruïnes, i ja al capdamunt del turó, el Castell de Pinyana.\nLes dades informen que Pinyana va quedar abandonat el 1975. Que consta de cinc cases i només dues tenen un ús estacional, que les perspectives de reocupació no són pas bones. No obstant això, es veu que les obres a la casa gran són recents i que és un edifici que impacta, ample, amb un pati, que devia ser era i paller, amb unes boniques arcades. Les teules són molt clares.\nHi ha un silenci absolut. Per aquests motiu pujant cap a la resta de cases, que queden un xic separades i a un nivell més alt, ens sorprèn un ramadet de vaques, set o vuit, que van apareixent amb comptagotes dins d’un reclau que ens les amagava.\nEn aquest punt hi ha tres cases, conservades molt modestament. L’una amb era i paller, grans. En la del davant veig un balconet que sembla preparat per fer-hi una foto. Té un banquet de fusta rudimentari, un ganxo de ferro, una escampa de bedoll, cinc agulles d’estendre penjades en un filferro que travessa la llargada del balcó a un nivell alt. A més, i sobretot, hi ha un rètol: «Gràcies per conservar la casa.» És tant vulnerable aquesta propietat, i d’altres, resulta tan solitari l’indret que no és estrany el temor a la destrossa. Dubto que el visitant que arriba a Pinyana sigui incivilitzat, però tot és possible. Inspira tendresa aquest balcó. La casa ofereix vistes a una gran era amb una bonica i àmplia balconada de fusta, sota un porxo triangular de teules. Adorna el terra una pilota deixada. A baix, es veuen conilleres d’abans, buides, galliners en forma de casetes. Al costat, l’espai que devia servir de corralina per als porcs.\nBARBAL, Maria (2001). "Camins de quietud. Un recorregut literari per pobles abandonats del Pirineu". Barcelona: Edicions 62, p. 115-116\nFotografia de Miquel Embodas Farriols. 12 de setembre de 2000\nCamí de Pinyana , Pont de Suert (Pallar Jussà) 1920. Autor: Josep Salvany i Blanch. Biblioteca de Catalunya.


Els veïns denuncien que l'Ajuntament ha cedit l'espai públic 'Sala Paral·lel' a l'SGAE\nel dia 14.6.10\nEl Teatre Arnau, un dels espais que, juntament amb l'antic Scènic, els veïns reclamen que esdevingui un centre de creació cultural de titularitat pública.\nLa Xarxa Veïnal de Ciutat Vella i l'EXGAE denuncien que l'Ajuntament de Barcelona hagi donat la cessió de la Sala Paral·lel a l'SGAE, una entitat de gestió privada, en detriment de la necessitat d'espais de creació cultural gestionats per entitats i artistes del barri i la ciutat.\nLes entitats recorden que la Sala Paral·lel, anterior Scènic i que aquesta nit s'inaugura com a 'Arteria', "va ser expropiada per l'Ajuntament per 11 milions d'Euros que va pagar la ciutadania de Barcelona i que durant aquest temps l'SGAE va hipotecar la Sala Paral·lel per 4,8 milions d'Euros, el que és indicatiu de la finalitat de lucre de l'operació". També adverteixen que "el Districte de Ciutat Vella necessita espais de creació independents en clau barrial i que la majoria d'artistes del Districte no formen part ni estan interessats en incorporar-se a la SGAE". Finalment, la xarxa veïnal insisteix en que l'Ajuntament "es va comprometre a dotar el districte de Ciutat Vella d'una fàbrica de creació cultural al Teatre Arnau, que actualment es troba en venta, sense que fins ara s'hagi tingut cap notícia al respecte ni s'hagi anunciat que realment tingui la voluntat d'adquirir-lo".\nAquestes dues entitats també expliquen que 'ARTeria Paral·lel' "és part d'un projecte més ampli on la SGAE invertirà més de 450 milions d'Euros -la major part d'ells a crèdit – en una xarxa de més de 20 edificis (que estan dins del projecte ARTèria) alguns en l'Estat Espanyol i altres a l'Amèrica Llatina".\nLa Xarxa veïnal de Ciutat Vella i EXGAE denuncien que l'SGAE pugui fer aquest operació gràcies a "la opacitat de la seva pròpia gestió. Sostrauen als seus legítims destinataris -els autors i editors que en són socis- els diners que hauria de repartir entre ells, i destina aquests diner a la privatització i la especulació immobiliària i cultural, de manera que priva a la ciutat d'un equipament pagat amb fons públics".\nA més, les entitats puntualitzen que "l'SGAE, al mateix temps que continua comprant teatres, en els últims mesos ha començat una reducció de plantilla que afectarà a una quarta part dels seus treballadors". Els mateixos extreballadors haurien denunciat, en una carta dirigida a la Ministra de Cultura, que la SGAE "se ha empeñado en hipotecar las futuras recaudaciones que pertenecen a sus socios en un proyectos desproporcionados para los recursos de la Entidad".\nLes entitats recorden que els mateixos socis de l'SGAE "denuncien, en diversos fòrums (donat que per la peculiar naturalessa de l'entitat, el 87% dels socis no tenen dret a expressar-se, ni ténen dret a que les seves propostes siguin agregades en l'ordre del dia) que ARTeria es financia amb els drets d'autor recaudats, però no repartits, i amb el canon digital". Així mateix, assenyalen que "els drets d'autor d'aquells artistes que l'SGAE 'no localitza', (una xifra que el 2007 era de prop de 300 milions d'euros), al cap de cinc anys, passen a ser invertits en patrimoni immobiliari, tot i que per llei el 20% de la recaudació del canon ha de destinar-se a la promoció cultural (no a la especulació i la privatització)".\nEn aquest sentit, les entitats denunciants recorden que "han estat desestimades, per part de la SGAE, la petició dels socis d'invertir aquests diners en futures pensions, imposant l'execució d'un projecte que constitueix una competència deslleial pels empresaris teatrals, els quals no compten amb els ingressos "privilegiats" que la SGAE obté a través del cànon". Un cànon que, segons diuen les entitats, té una "legalitat dubtosa segons el Tribunal de Luxemburg".\nLa xarxa veïnal considera que "cada vegada són menys els artistes que s'afilien a entitats de gestió de l'estil de l'SGAE, donat que els impedeixen, amb clàusules molt properes a la il·legalitat, la difusió de les obres en Internet mitjançant llicències 'Creative Commons'".\nFinalment, la xarxa veïnal de Ciutat Vella i l'EXGAE, demanen una reflexió als ciutadans, perquè segons ells, "és obvi que el futur cultural de Barcelona no pot ser representat per la SGAE: Si la intenció dels òrgans de govern que han decidit cedir aquest espai expropiat amb diners públics a una entitats com la SGAE, era la d'aportar un motor al futur creixement cultural de la ciutat, s'han equivocat... de segle".\nAtès aquests fets, les entitats exigeixen:\n- La fi del tracte de favor que l'Ajuntament de Barcelona ha dispensat a la SGAE amb la licitació de la Sala Paral·lel.\n- La sanció a la SGAE pel retard acumulat en l'operació per incompliment de contracte.\n- El compromís de l'Ajuntament que aquest equipament passarà tant aviat com sigui possible a un model de gestió cívica i de futur compartit entre entitats i col·lectius d'artistes de Ciutat Vella.\nLes entitats firmants considerem que la SGAE "no és el model que es desenvolupa en l'àmbit cultural, artístic i veïnal de Ciutat Vella". Per aquest motiu, anuncien que no col·laboraran en cap activitat que s'hi realitzi i continuaran la seva activitat de denúncia, fins que la Sala Paral·lel sigui recuperada com a equipament cultural de proximitat.\n-Xarxa Veïnal de Ciutat Vella :\n- Associació de Veïns del Casc Antic\n- Associació de Veïns del Gòtic\n- Associació de Veïns la Taula del Raval,\n- Associació de Veïns de l'Òstia i Plataforma d'afectats de la Barceloneta i\n- Espai Social Magdalenes\nQuè és 'ARTeria Paral·lel'?\nLa sala polivalent Arteria Paral·lel, gestionada per la Sgae, obrirà aquesta nit per primera vegada --tot i que s'inaugurarà oficialment al setembre-- per ser una "incubadora de talent", perquè això és també una "fàbrica de públic" que deriva en una millor ciutadania, ha considerat avui en roda de premsa el president del Consell de Direcció de la Sgae, Eduardo Bautista.\nLa Sgae va guanyar el 2006 un concurs públic convocat per l'Ajuntament de Barcelona per a la concessió per a ús privatiu durant deu anys d'aquest edifici en el qual anteriorment es va ubicar el Teatre Espanyol, Studio 54 i Scènic, entre d'altres locals d'oci.\nEl teatre és de titularitat municipal, adquirit per l'ajuntament abans que es convertís en una casa de barrets, ha comentat el delegat de Cultura de l'Ajuntament de Barcelona, Jordi Martí. Amb una inversió de més d'11 milions, l'Arteria Paral·lel intentarà establir "un nou model de gestió", ha dit el director de la Sgae a la Zona Mediterrània, Ramon Muntaner.\nLa sala està a la xarxa internacional de centres artístics i culturals Arteria, de la mateixa Fundació Autor, iniciativa que preveu la creació d'un conjunt d'espais polivalents a Espanya i Amèrica, com a sistema de plataformes de difusió i producció de les arts. En total té 3.418 metres quadrats de superfície, tres plantes i capacitat per albergar des de sopars-espectacle i desfilades fins a muntatges de circ i dansa.\nLa capacitat flexible va de 350 a 1.500 persones, entre assegudes i dretes, i disposa d'un sistema de butaques abatibles sobre guies. La sala pot tenir diverses configuracions segons la funcionalitat que se li vulgui donar. L'aforament de la sala principal és de 937 butaques; en disposició de teatre a la italiana, la sala disposa de 484 localitats a la platea, 218 en el primer pis i 235 en el segon.\nEn el primer pis i amb accés independent hi ha un restaurant i un club amb escenari per a presentacions artístiques de petit format, amb capacitat variable de 60 a 130 persones. També hi ha estudis de so i vídeo./EP\nArts escèniques Gestió cultural Patrimoni Política cultural


El treball per projectes – Projectes amb espurn@\nEl treball per projectes és un procés molt\nmés real no fragmentat d’aprenentatge!\nAquesta metodologia permet aprendre de manera personalitzada, respectant els ritmes i intel·ligències de cada persona, utilitzant totes les capacitats, no només el raonament i així aprendre obrint la mirada i tots els sentits i generar noves possibilitats.\nAmb les habilitats i coneixement adquirit, els estudiants estan preparats per a saber fer-se preguntes, saber qüestionar, tenir iniciatives, cercar proves de les seves opinions, saber argumentar, resoldre problemes i tasques que requereixen de comprensió i aplicació de coneixement. Sabran utlitlitzar el coneixement que estan adquirint en situacions rellevants del seu context.\nParlem d'una metodologia que promou habilitats de caire més social i relacional: saber un mateix com aprèn, tenir cura d'un mateix en el dia a dia. poder expressar idees i comunicar-se, bona comprensió lectora en diferents suports, gestió de la tecnologia, desenvolupar les habilitats d'emprenedoria i les competències ciutadanes de democràcia i participació.\n"El coneixement no és quelcom separat que en té prou amb ell mateix, el coneixement està immers en un procés pel qual la vida es sosté" ens deia Dewey.\nAquesta metodologia que té al centre els infants i joves i que s'organitza en funció de com ells i elles aprenen està creant un nou model d'escola, amb unes finalitats diferents.\nAquests darrers anys han sorgit iniciatives d'escoles que treballen per projectes a diferents punts del territori. Aquests centres han creat el seu model d'escola, i docents, alumnat i famílies han iniciat un camí que molts altres observem i seguim d'aprop.\nDes de Projectes amb Espurn@ ens entusiasma treballar en xarxa, amb la participació de tots els agents de l'aprenentatge, amb un aprenentatge obert al món i ple de possibilitats riques en matissos i fruits. Volem reprendre la xarxa d'escoles i col·laboracions per entre tots els qui participem, pensar com volem que sigui aquest treball per projectes.


Trasllat de zones blaves del Passeig Verdaguer — Ajuntament d'Igualada\n22º max. / 8º min. 27/10/2021 11:56\nSou a: Inici / Noticies / Trasllat de zones blaves del Passeig Verdaguer\nTrasllat de zones blaves del Passeig Verdaguer\nLa intenció és incentivar la rotació en aquella zona del Passeig més propera als eixos comercials de centre i del nucli antic.\nEs tracta, concretament, de dotze places a la vorera Sud entre els carrers de Sant Vicenç i Delícies, divuit places a la vorera Sud entre els carrers Delícies i Cardenal Vives i, finalment, de vint-i-dues places més també a la vorera Sud Cardenal Vives i Santa Joaquima Vedruna. A aquestes cinquanta-dues places se n’hi afegeixen tres més que s’han perdut recentment per altres motius, com ara l’aparició de noves places de minusvàlids, per exemple, al carrer Concepció.\nEn total, doncs, seran cinquanta-cinc les places que ara es traslladen a l’altre extrem d’aquesta via: catorze a Joan Maragall entre Sebastià Artés i Santa Caterina, vint-i-dues pròpiament al Passeig Verdaguer entre Sant Magí i Òdena, dotze també al Passeig entre Sant Josep i Esquiladors, sis al mateix Passeig entre Òdena i Sant Josep i, per últim, una més a la Plaça d’Espanya.\nEl tinent d’alcalde de Qualitat Urbana, Jordi Pont, argumenta que, amb aquesta mesura, es busca “seguir fomentant la rotació freqüent a la zona del Passeig que resulta més propera a Cal Font, al centre i al nucli antic”. Pont ha recordat també que l’actual govern municipal no ha creat cap nova plaça de zona blava des de l’any 2011, que n’ha creat més de 800 gratuïtes en zones blanques, adaptant solars en desús, i que la seva voluntat és seguir incentivant aquesta política per a afavorir l’activitat comercial.


Sandro Cortese domina els FP3 del GP d'Espanya :: FormulaRapida.net\nFormula Ràpida > Sandro Cortese domina els FP3 del GP d'Espanya\nSandro Cortese domina els FP3 del GP d'Espanya\nSandro Cortese ha estat el més ràpid dels FP3 de Moto3 a Jerez, i tot després de veure com el principal candidat al títol d'aquest any, Tito Rabat, patia una averia mecànica a la seva Marc VDS. El segon lloc ha estat per Maverick Viñales i el tercer per Xavier Simeon.\nSandro Cortese ha obtingut el millor registre en l'últim entrenament lliure del Gran Premi d'Espanya que és disputa a Jerez de la Frontera aquest cap de setmana. Cortese ha pogut superar per més de dos dècimes el temps fet per Maverick Viñales, que és mostra fort per a la lluita per la Pole. En tercer lloc ha finalitzat Xavier Simeon, autor del millor crono en els FP2 d'ahir a la tarda.\nSense dubte la sorpresa de la sessió ha estat la averia mecànica a la Kalex de Tito Rabat, qui ha finalitzat sisè per culpa d'aquest fet. Els mecànics de Marc VDS estàn intentant arreglar a corre-cuita els problemes originiats en la moto de Rabat, perquè així pugui fer acte de presència a la qualificació, sense cap dificultat. A part al últim quart d'hora també em pogut presenciar una caiguda d'Axel Pons en l'últim revolt del circuit.\nEn quart lloc ha finalitzat Thomas Luthi, seguit per Mika Kallio, Tito Rabat, Simone Corsi, Sam Lowes, Jonas Folger i Luis Salom que ha tancat el top 10. Nico Terol ha estat 13è, Julian Simon 15è, Jordi Torres 24è, Ricard Cardús 25è, Axel Pons 26è, Roman Ramos 31è i Edgar Pons 32è.\nA les 15:05h és disputarà la qualificació de Moto2 en aquest Gran Premi d'Espanya 2014 disputat al circuit de Jerez.


Genèriques | Institut Municipal d'Hisenda de Barcelona\nCom puc trobar l'adreça de l'Institut Municipal d'Hisenda?\nPer anar a l'Institut Municipal d'Hisenda a fer una gestió he de demanar una cita?\nQuins són els horaris per fer un pagament a l’Institut Municipal d’Hisenda?\nVull saber les dates de pagament d'un impost\nOn he de fer un pagament?\nOn puc trobar informació per fer la Declaració de la Renda?\nHe canviat el meu nom al DNI i encara rebo els documents amb el nom anterior, com puc comunicar el canvi?\nOn estan els formularis per emplenar?\nVull consultar l'expedient que està en tràmit a l'Institut Municipal d'Hisenda i del que soc part interessada. Com ho he de fer?\nModel d’autorització per representar a una altra persona\nEn el menú superior seleccioneu "l'Institut", a l'apartat "contacteu" trieu "adreces i telèfons"\nSí. Per fer una gestió o per demanar informació, cal demanar una cita prèvia. Des del menú superior seleccioneu "l'Institut", a l'apartat "contacteu" premeu "cita amb l'Institut Municipal d'Hisenda", aneu a la pàgina d'informació del tràmit, premeu "demanar dia i hora per ser atès a l'Institut Municipal d'Hisenda". Ompliu les dades i trieu entre les dates que hi hagi disponibles.\nA la seu de l'Institut Municipal d'Hisenda no es poden fer pagaments.\nConsulteu el revers de la notificació on us indica les modalitats de pagament que en la majoria de casos són:\nPodeu trucar al telèfon gratuït 010 (931 537 010 des de fora de l'àrea metropolitana de Barcelona).\nMitjançant les entitats bancàries col·laboradores.\nTambé podeu fer alguns pagaments des del quiosc d’autoservei de tràmits situat al vestíbul de l’Institut.\nA l'apartat "Guia de contribuent i calendari" trobareu la guia de l'any en curs, el calendari vigent i els dels últims anys.\nDins l'apartat de cada un dels impostos, taxes i preus públics hi trobareu el calendari de l'any vigent.\nTambé podeu fer alguns pagaments des dels quioscos d’autoservei de tràmits situats a diferents punts de la ciutat i al vestíbul de l’Institut Municipal d'Hisenda.\nL'Ajuntament de Barcelona no tramita la Declaració de la Renda.\nL'impost sobre la renda de les persones físiques és un impost estatal i es tramita mitjançant l’Agència Estatal de l’Administració Tributària.\nDins el menú superior "altres gestions", seleccioneu "Rectificació d’errors ortogràfics", per fer el tràmit i poder emplenar la sol·licitud per la rectificació d'errors ortogràfics del nom, cognoms, NIF i adreça de contribuents donats d'alta a les bases de dades dels tributs, multes i preus públics de l'Institut Municipal d'Hisenda.\nEls idiomes amb els que es pot consultar aquest web són: català, castellà, anglès i francès. Es pot canviar l’idioma a la part superior de qualsevol pàgina.\nA cada tràmit hi ha un formulari per emplenar. A la informació del tràmit s'hi especifiquen els passos a seguir.\nExemple: Si es fa una al·legació o un recurs, s'ha de fer servir un dels tràmits següents, segons l’acte que es recorre:\nAl·legacions a multes de trànsit imposades per l'Ajuntament de Barcelona\nAl·legacions o recursos a multes municipals que no tinguin a veure amb trànsit ni amb civisme\nSi per fer els tràmits "Al·legacions o recursos en relació amb tributs i preus públics" o "Al·legacions a multes de trànsit imposades per l'Ajuntament de Barcelona" trieu la modalitat "amb certificat digital", s'ha d'emplenar el formulari i adjuntar la documentació necessària, per continuar amb la signatura digital i el registre telemàtic.\nSi qualsevol del tres tràmits es fa escollint la modalitat "sense certificat digital", és imprescindible presentar el formulari de manera presencial a qualsevol dels registres de l’Ajuntament o enviar-lo per correu certificat administratiu mitjançant qualsevol oficina de Correus. El formulari s'ha d’emplenar i imprimir prement "document resultant".\nAl web de l'Institut Municipal d'Hisenda també hi ha models de:\nAutoritzacions per la representació a l'Institut Municipal d'Hisenda:\nModel per a l'atenció presencial\nModel per a la Inspecció\nEn el cas d'al·legacions o recursos de multes de trànsit, el departament de Reclamacions de Multes envia a l'infractor el model corresponent\nPer a fraccionament de deutes\nPer a recurs tributari\nPersonal per recurs tributari\nDeclaració de l'Impost sobre l'increment de valor dels terrenys de naturalesa urbana, per a compradors o donants (PDF)\nDeclaració de l'impost sobre l'increment de valor dels terrenys de naturalesa urbana a efectes de valoració (PDF)\nModel d'autorització per a la sol·licitud d'informació cadastral - PIC (PDF)\nModel d'Instància per a multes de trànsit (PDF)\nModel d'instància genèrica (PDF)\nModel de sol·licitud de devolució d’ingressos (PDF)\nModel de sol·licitud d'exempció de l'impost sobre vehicles de tracció mecànica per a persones amb discapacitat (PDF)\nModel de sol·licitud de pròrroga en cas d'herència - Impost sobre l'increment de valor dels terrenys de naturalesa urbana (PDF)\nModels de sol·licituds per a subvencions:\nSubvenció de l'impost sobre béns immobles per a persones vídues (PDF)\nSubvenció de l'impost sobre béns immobles per a famílies nombroses llogateres de l'immoble (PDF)\nSubvenció de l'impost sobre béns immobles per a famílies monoparentals (PDF)\nPer consultar un expedient com a part interessada, s'ha de sol·licitar per escrit.\nPodeu emplenar una sol·licitud de vista d'un expedient que trobareu al web, a l'apartat, informació i documentació / impresos i autoritzacions / sol·licitud de vista d'un expedient. Imprimiu el document, empleneu les dades, signeu-lo i presenteu-lo al registre de qualsevol oficina d'atenció ciutadana, a l'Institut Municipal d'Hisenda o envieu-la per correu postal a l'Institut Municipal d'Hisenda.\nL'Institut Municipal d'Hisenda us citarà per dur a terme la petició.\nDepenent del departament on vagi dirigida l’autorització, haureu de fer servir:\nModel d'autorització per a l'Atenció presencial (document pdf)\nModel d'autorització per la Inspecció (document pdf)\nEn el cas d'al·legacions o recursos de multes de trànsit, el departament de Reclamacions de Multes envia a l'infractor el model corresponent.


MOCIO DE CENSURA?: LADRONES AL ACECHO\ngrosske | 20 Febrer, 2010 18:37\nA l'ACTUAL Cap de Premsa del PP en Balears i a Antoni Alemany, periodista i autor dels discursos de Matas a l'anterior legislatura, els acaben de posar una fiança de 250.000 euros en el marc, ¡ojo al dato!, d'una peça separada del Palmarena que fa referència a un presumpte finançament il.legal del PP.\nEstic convençut que el nivell de corrupció al que ens va dur la majoría PP-UM a la passada legislatura és tan gran com sembla. Polítics, empresaris de la comunicació, promotors immobiliaris i constructors montaren un auténtic aquelarre de drenatge de diners públics per dur-lo a butxaques privades i per alimentar la maquinària dels partits organitzadors del saqueig. La llista és senzillamente interminable: Pla Territorial, Son Oms, Can Domenge, Palmarena, caso Andratx i els seus derivats, CEDEIB, Turisme Jove, Bitel2, Voltor, Operació Maquillatge, Palacete de Jaume Matas, Funeraria de Palma... un saqueig fastigós i sistemátic que no es farà molt lluny dels 200 milions d'euros i rera del qual estan uns pocs líders i els seus respectius "col.laboradors necessaris".\nLa resposta més significativa del PP al fet que estiguin sent investigats per finançament irregular ha estat l'anunci a bombo y platillo per part de José María Rodríguez de que recuperaran el poder a Palma com un primer pas per fer-ho a Mallorca i Balears.\nEs cert que, malgrat que els procediments judicials siguin imparables, necessiten como el pa recuperar el control de la máquina de corrompre i de comprar voluntats. Però també és cert que la formació d'una UTE de corruptes per recuperar el poder a través de mocions de censura pot arribar a resultar-li repugnant fins i tot a Mariano Rajoy.\nEn tot cas, si hi ha mocions de censura i tornen els lladres, jo no descart una cosa que deixà caure en David Abril a una recent roda de premsa; una cosa que no s'ha debatut formalment a EU però que una situació tan peculiar como la de Balears podría arribar a requerir: una candidatura unitària i democrática d'amplíssim espectre per guanyar i fer net aquest pais de corrupció d'una punyetera vegada